  Виталий Пронин Физкультурая комплекс но стадион 95 процентлы вуттэмын ниТуспуктэм: udmurt.ru Туэ татын 12-тӥ-16-тӥ августэ ортчозы элькунсь гужем гурт шудонъёс. Райцентрысь физкультурая комплекс но стадион 95 процентлы вуттэмын ни. Июль шорозь вань ужъёс быдэсмыны кулэ.Физкультурая комплексэз лэсьтыны кутскизы 2019-тӥ арын декабре. Ужъёс одӥг нуналлы но ӧз дугдылэ. Пандемиен валче но лэсьтӥськон ӧз могӟы. Физкультурая комплекслэн площадез 1 сюрс 450 квадрат метр. Татын спортъя зал но но, тренажёръёсын зал но, раздевалкаос, кабинетъёс чакламын. Ужъёс мыно стадионын но. Со котырын электрокабель кыскемын, матысь дыре динамикъёс, радиовещание но видеонаблюдение ужаны кутскоз. Мачтаос йылэ прожекторъёс юнматозы. Стадионын футбол бусы сяна, луозы на баскетболлы, городкиен шудонлы чаклам площадкаос, тэтчанлы чаклам интыос. — Гурт шудонъёс — со таза улонлы но спортлы сӥзем праздник гинэ ӧвӧл. Арлы быдэ таӵе ӵошатсконъёс ортчытыса, ми ӝутӥськом выль объектъёсты, тупатъяськон юртъёсты но котырзэ. Красногорск ёросын но вань выль юртъёс, стадион тэк уз улэ, калыклы пайдаен берытскозы, спортэз азинтыны юрттозы, — вераз мугорез кыдатон культурая, спортъя но егитъёсын ужан политикая министр Александр Варшавский. Сергей Захаров  